

**KRAPINSKO-ZAGORSKA ŽUPANIJA**

 **ŽUPAN**

KLASA: 604-02/21-01/09

URBROJ: 2140/01-02-21-4

Krapina, 15. listopada 2021.

 Na temelju članka 4. Pravilnika o dodjeli stipendija učenicima srednjih škola i studentima Krapinsko-zagorske županije („**Službeni glasnik Krapinsko-zagorske županije” br. 42/21.)** i članka 61. Statuta Krapinsko-zagorske županije (“Službeni glasnik Krapinsko-zagorske županije” br. **13/01., 5/06.,** **14/09., 11/13., 13/18., 5/20., 10/21. i 15/21. – pročišćeni tekst),** Župan Krapinsko-zagorske županije donosi

**Z A K L J U Č A K**

**o raspisivanju natječaja za dodjelu stipendija učenicima**

**srednjih škola Krapinsko-zagorske županije za školsku godinu 2021./2022.**

**I**

Raspisuje se natječaj za **učeničke** stipendije u sljedeće tri kategorije:

**A - 30 stipendija za nadarene učenike - u iznosu od 400,00 kn mjesečno**

**B - 30 stipendija za učenike po socijalnom kriteriju - u iznosu od 400,00 kn mjesečno**

**C - stipendije za učenike koji su školske godine 2021/2022. upisali 1. razred nekog od deficitarnih zanimanja - u iznosu od 500,00 kn mjesečno**

Učenici mogu podnijeti zahtjev za dodjelu stipendije samo u jednoj kategoriji.

**II**

**Pravo podnošenja zahtjeva za Natječaj u A kategoriji (nadareni učenici ) imaju:**

1. učenici s prosjekom ocjena za prethodni razred srednje škole, odnosno za peti, šesti, sedmi i osmi razred osnovne škole od najmanje 4,70;
2. učenici neovisno o prosjeku ocjena ukoliko su ostvarili u pojedinačnoj konkurenciji prvo mjesto na Županijskom ili Regionalnom natjecanju, prvo, drugo ili treće mjesto u pojedinačnoj konkurenciji na Državnom natjecanju odnosno na natjecanju Međunarodnog karaktera.

**Pravo podnošenja zahtjeva za Natječaj u B kategoriji (učenici ) imaju:**

1. učenici sprosjekom ocjena za prethodni razred srednje škole, odnosno za osmi razred osnovne škole od najmanje 2,80.

**Pravo podnošenja zahtjeva za Natječaj u C kategoriji (učenici koji se školuju za deficitarna zanimanja) imaju:**

1. učenici koji su školske godine 2021./2022. upisali 1. razred jednog od sljedećih obrazovnih programa: **autolimar/autolimarica, autolakirer/autolakirerica, instalater/instalaterka grijanja i klimatizacije, strojobravar/strojobravarica,** **zidar/zidarica, keramičar/keramičarka, vodoinstalater/vodoinstalaterka, stolar/stolarica, konobar/konobarica, kuhar/kuharica, tesar/tesarica, soboslikar/soboslikarica, elektroinstalater/elektroinstalaterka, vozač motornog vozila/vozačica motornog vozila.**

Rok za podnošenje zahtjeva iznosi 15 dana od dana objave natječaja i istječe 30.10.2021. godine, a u postupak rješavanja uzimat će se samo potpuno dokumentirani zahtjevi.

**Zahtjevi se dostavljaju Upravnom odjelu za obrazovanje, kulturu, šport i tehničku kulturu, Zabok, Kumrovečka 6, osobno ili preporučeno poštom.**

Zahtjevi se podnose na posebnim obrascima, koje zainteresirani učenici mogu dobiti u Upravnom odjelu za obrazovanje, kulturu, šport i tehničku kulturu, Zabok, Kumrovečka 6 ili preuzeti s web stranica: [www.kzz.hr](http://www.kr-zag-zupanija.hr/);

Zahtjevu za dodjelu **učeničke stipendije** prilaže se dokumentacija:

**A – stipendije za nadarene učenike:**

* preslika domovnice ili osobne iskaznice,
* potvrda srednje škole o statusu redovitog učenika,
* preslika svjedodžbi petog, šestog, sedmog i osmog razreda osnovne škole za učenike 1. razreda srednje škole, odnosno preslika svjedodžbe zadnjeg završenog razreda srednje škole za učenike ostalih razreda srednje škole,
* izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Upravnog odjela),
* potvrda o paralelno završenoj osnovnoj ili srednjoj školi (glazbena, plesna, baletna itd.) u prethodnoj godini školovanja izdanu od ustanove koja ima za to verificirane programe nadležnog Ministarstva,
* dokaze o postignutim pojedinačnim/skupnim uspjesima na županijskim, regionalnim, državnim i međunarodnim natjecanjima u znanju – sve iz sustava nadležnih Agencija Ministarstva znanosti i obrazovanja, a zadnje godine završenog školovanja,
* dokaz o volontiranju – potvrda o volontiranju izdana sukladno zakonu iz koje je vidljiv podatak o vremenu (satima volontiranja), a zadnje godine završenog školovanja,
* dokaz o paralelnom pohađanju dvije srednje škole u prethodnoj školskoj godini, odnosno paralelnom upisu u dvije srednje škole za učenike koji upisuju prvi razred srednje škole,
* ostalu dokumentaciju kojem se dokazuju posebne okolnosti podnositelja zahtjeva,

**B – stipendije za učenike po socijalnom kriteriju:**

* + preslika domovnice ili osobne iskaznice,
	+ potvrda srednje škole o statusu redovitog učenika,
	+ izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Upravnog odjela),
	+ preslika svjedodžbe zadnjeg završenog razreda osnovne odnosno srednje škole,
	+ izjavu o članovima kućanstva (na obrascu Upravnog odjela),
	+ službene potvrde o prihodima svih članova kućanstva u posljednja tri mjeseca koja prethode mjesecu objave natječaja (prema uputama iz obrasca Upravnog odjela),
	+ ostalu dokumentaciju kojom se dokazuju otežavajuće okolnosti položaja kućanstva prema kriterijima iz Pravilnika,
	+ dokaz o volontiranju – potvrda o volontiranju izdana sukladno zakonu iz koje je vidljiv podatak o vremenu (satima volontiranja), a zadnje godine završenog školovanja,
	+ dokaz o paralelnom pohađanju dvije srednje škole u prethodnoj školskoj godini, odnosno paralelnom upisu u dvije srednje škole za učenike koji upisuju prvi razred srednje škole,

**C – stipendije za učenike koji se školuju za deficitarna zanimanja:**

* preslika domovnice ili osobne iskaznice,
* potvrda srednje škole o statusu redovitog učenika,
* izjava podnositelja zahtjeva da ne prima stipendiju ili novčanu pomoć po drugoj osnovi (na posebnom obrascu Upravnog odjela)

**Pod ostalom dokumentacijom kojom se dokazuju posebne okolnosti podnositelja zahtjeva u A kategoriji, podrazumijeva se** dostava službenih potvrda kojima podnositelj zahtjeva dokazuje da je učenik invalid ili dijete s teškoćama u razvoju (Nalaz i mišljenje Prvostupanjskog tijela vještačenja),

da je dijete bez odgovarajuće roditeljske skrbi, da je dijete samohranih roditelja, (rješenje o razvodu braka, smrtni list).

**Pod ostalom dokumentacijom kojom se dokazuju posebnosti u kućanstvu podnositelja zahtjeva u B kategoriji, podrazumijeva se** dostava službenih potvrda kojima podnositelj zahtjeva dokazuje da učenik ili kućanstvo u kojem živi: ostvaruje pravo na zajamčenu minimalnu naknadu; da je dijete civilnih invalida sa 80% do 100% oštećenja organizma; da je dijete hrvatskih ratnih vojnih invalida iz Domovinskog rata; da je dijete bez odgovarajuće roditeljske skrbi; da je dijete samohranih roditelja; da u obitelji ima ostalih članova koji se istovremeno školuju; da je učenik invalid ili dijete s teškoćama u razvoju ili da u obitelji ima djeca s teškoćama.

Sve primljene zahtjeve kojima će biti priložena potrebna dokumentacija obrađivat će Upravni odjel, putem Povjerenstva za stipendije – koje je imenovano od strane Župana, na temelju kriterija iz Pravilnika.

Izbor stipendista – dodjela stipendija vrši se na osnovi ukupno ostvarenih bodova prema članku 13., 14., 15. i 16. Pravilnika.

**U slučaju da više kandidata ostvari isti broj bodova kao i kandidat na tridesetom mjestu redoslijedne liste, pravo na stipendiju ostvaruju svi.**

Redoslijedne liste svih zahtjeva prema ostvarenim bodovima objavit će se na oglasnoj ploči i web stranici Županije.

Učenici kojima se odobre stipendije, bit će pozvani radi zaključivanja ugovora.

Stipendije će se isplaćivati od početka pa do kraja nastavne godine u 10 mjesečnih anuiteta.

Korisnik stipendije gubi pravo na isplatu stipendije, ako svojevoljno prekine školovanje za koje mu je stipendija odobrena.

Svi uvjeti i međusobna prava i obveze između korisnika stipendije i Županije regulirat će se ugovorom.

 **III**

Zadužuje se Upravni odjel za obrazovanje, kulturu, šport i tehničku kulturu, da sukladno članku 4. Pravilnika o dodjeli stipendija učenicima srednjih škola Krapinsko-zagorske županije, u roku 8 dana od dana donošenja ovog Zaključka izvrši objavu i provedbu natječaja.

**IV**

Izrazi koji se koriste u ovome dokumentu i koji imaju rodno značenje, bez obzira jesu li korišteni u muškom ili ženskom rodu, obuhvaćaju na jednak način i muški i ženski rod.

**V**

Ovaj Zaključak objavit će se u “Službenom glasniku Krapinsko-zagorske županije”, na oglasnoj ploči Županije, na oglasnoj ploči u Ispostavi Zabok i na web stranici Županije.

 **ŽUPAN**

 **Željko Kolar**